Document ID: 32005R0681

KOMMISSIONENS FORORDNING (EF) Nr. 681/2005
af 29. april 2005
om ændring af forordning (EF) nr. 1973/2004 for så vidt angår betingelserne for arealbetalinger for hør bestemt til fiberproduktion
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 110, stk. 2, første led, nr. iii), og
ud fra følgende betragtninger:
(1)
I Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (2) er der bl.a. fastsat betingelser for arealbetalinger for hør bestemt til fiberproduktion.
(2)
Ifølge artikel 56, stk. 1, litra b), nr. i), i forordning (EF) nr. 1973/2004 er brugen af hørsorter som opregnet i bilag V til nævnte forordning en betingelse for arealbetalinger for hør bestemt til fiberproduktion. I forbindelse med koblede betalinger som fastsat i forordning (EF) nr. 1782/2003 er denne betingelse for støtteberettigelse dog ikke berettiget, da hektarbeløbet for koblede betalinger for hør og andre markafgrøder er det samme. I den afkoblede ordning er der ingen bestemmelse, der henviser til sortslisten for hør. For forenklingens skyld er det derfor hensigtsmæssigt at ophæve denne betingelse.
(3)
Forordning (EF) nr. 1973/2004 bør derfor ændres i overensstemmelse hermed.
(4)
Da forordning (EF) nr. 1973/2004 gælder for støtteansøgninger for høstår fra den 1. januar 2005, bør nærværende forordning anvendes fra nævnte dato.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
I forordning (EF) nr. 1973/2004 foretages følgende ændringer:
1)
Artikel 56, stk. 1, litra b), nr. i), udgår.
2)
Bilag V udgår.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes for støtteansøgninger for høstår fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 2005.

Labels: 17
19
6